OpenLLM-France/wikimedia huggingface dataset:
# Arlington (Nova York)

Arlington és una concentració de població designada pel cens dels Estats Units a l'estat de Nova York. Segons el cens del 2000 tenia 12.481 habitants.

## Demografia

Segons el cens del 2000, Arlington tenia 12.481 habitants, 4.362 habitatges, i 2.516 famílies. La densitat de població era de 985,5 habitants per km².
Dels 4.362 habitatges en un 27,9% hi vivien nens de menys de 18 anys, en un 41,7% hi vivien parelles casades, en un 11,6% dones solteres, i en un 42,3% no eren unitats familiars. En el 33,8% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3,04.
Per edats la població es repartia de la següent manera: un 19,4% tenia menys de 18 anys, un 24,6% entre 18 i 24, un 25,9% entre 25 i 44, un 17,6% de 45 a 60 i un 12,5% 65 anys o més.
L'edat mediana era de 30 anys. Per cada 100 dones de 18 o més anys hi havia 81 homes.
La renda mediana per habitatge era de 43.141 $ i la renda mediana per família de 56.183 $. Els homes tenien una renda mediana de 40.026 $ mentre que les dones 30.274 $. La renda per capita de la població era de 19.563 $. Entorn del 6,6% de les famílies i el 10,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arlington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Arlington». American Fact Finder. Oficina del Cens dels Estats Units, 12-01-2010.
# Xenorhina bouwensi

Xenorhina bouwensi és una espècie de granota de la família Microhylidae que viu a Indonèsia.
Està amenaçada d'extinció per la pèrdua del seu hàbitat natural.

## Referències

* Richards, S. & Günther, R. 2004. Xenorhina bouwensi. Llista Vermella d'Espècies Amenaçades de la UICN 2006. Consulta: 27 d'abril del 2008.
# Dipesh Chakrabarty

Dipesh Chakrabarty (15 de desembre de 1948, Kolkata) és un professor bengalí d'Història i de Llengües i Civilitzacions Sud-asiàtiques a la Universitat de Chicago, i autor de L'humanisme en una era global (CCCB, 2008) i d'Al margen de Europa (Tusquets, 2008). És un dels pensadors més destacats de la teoria postcolonial i de la reflexió crítica de la modernitat europea. En aquest àmbit, el seu llibre més important és Provincializing Europe: Postcolonial Thought and Historical Difference (2000). També és autor d'Habitations of Modernity (2002) i Cosmopolitanism (2002). El 2004 va ser escollit membre de l'American Academy of Arts and Sciences.

## Referències

* ↑ Dimova-Cookson, Maria. Dialogues with contemporary political theorists. Houndsmill, Basingstoke, Hampshire New York: Palgrave Macmillan, 2012, p. 58-73. ISBN 9780230303058. «Subaltern studies, post-colonial Marxism, and 'finding your place to begin from': an interview with Dipesh Chakrabarty.»
* ↑ «Dipesh Chakrabarty». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Pinsà dels pins

El pinsà dels pins (Pinicola enucleator) és una espècie d'ocell de la família dels fringíl·lids (Fringillidae) i única espècie del gènere Pinicola, si bé, fins als treballs de Zuccon et al. (2012), també s'incloïa Pinicola subhimachala, ara assignat a Carpodacus. Habita els boscos de coníferes amb una distribució circumpolar, a Euràsia des d'Escandinàvia cap a l'est, a través del nord de Rússia, Sibèria i nord de Mongòlia fins a Kamtxatka, Hokkaido i les illes Kurils, i en Amèrica des d'Alaska, cap a l'est, a través del Canadà i nord dels Estats Units, fins Nova Escòcia.

## Referències

* ↑ «Pinsà dels pins». Cercaterm. TERMCAT, Centre de Terminologia. Rev. 10/04/2022(català)
# Saint-Aubin-sur-Mer

* Per a altres significats, vegeu «Saint-Aubin-sur-Mer (Sena Marítim)».
Saint-Aubin-sur-Mer és un municipi al departament de Calvados (regió de Normandia, França).
# Antoni Pruna

Antoni Pruna López (Badalona, 13 de juny de 1958) és un exjugador de bàsquet. Amb els seus 1,80 metres d'alçària jugava en la posició de base.
Va començar a jugar a bàsquet als equips de minibàsquet del Joventut de Badalona. Després d'un breu pas pels Maristes tornà a la Penya amb qui va ser internacional juvenil i júnior amb la selecció espanyola, debutant amb el primer equip la temporada 1976-77. Posteriorment va jugar dues temporades a l'Areslux Granollers, també a la màxima categoria del bàsquet nacional, amb qui va arribar a disputar la Copa Korac en la seva segona temporada. La temporada 79-80 la va jugar al Covadonga de Gijón, on estava destinat a realitzar el servei militar. En tornar, a la temporada 1980-81, va jugar novament al Joventut, amb qui va guanyar la primera Copa Korac de la història del club. Després d'aquella temporada va jugar a diversos equips de primera B, com el CB Mataró, el CB Premià de Mar o el Sant Josep de Badalona.
Un cop retirat de la pràctica esportiva es va llicenciar en educació física i va ser preparador físic i segon entrenador del Grupo IFA Espanyol a la lliga ACB.

## Referències

* ↑ Conde Esteve, Justo; Ramos Pérez, José Ramón. Joventut Badalona. La quinta essència del bàsquet, 1992, p. 111-112 [Consulta: 14 novembre 2018].
* ↑ «14 para una temporada». Mundo Deportivo, 11-10-1980 [Consulta: 13 novembre 2018]. Arxivat 15 de novembre 2018 a Wayback Machine. «Còpia arxivada». Arxivat de l'original el 2018-11-15. [Consulta: 14 novembre 2018].
* ↑ Conde Esteve, Justo; Ramos Pérez, José Ramón. Joventut Badalona. La quinta essència del bàsquet, 1992, p. 118 [Consulta: 12 novembre 2018].
* ↑ «Records d'una època daurada». AB Premià, 16-03-2017 [Consulta: 13 novembre 2018]. Arxivat 22 de setembre 2018 a Wayback Machine. «Còpia arxivada». Arxivat de l'original el 2018-09-22. [Consulta: 14 novembre 2018].
* ↑ «Grupo IFA Español». Mundo Deportivo, 24-09-1987 [Consulta: 13 novembre 2018].
# Pterocryptis gangelica

Pterocryptis gangelica és una espècie de peix de la família dels silúrids i de l'ordre dels siluriformes.

## Morfologia

Els mascles poden assolir els 18 cm de llargària total.

## Distribució geogràfica

Es troba al riu Ganges a l'Índia i a Bangladesh.

## Referències

* ↑ uBio (anglès)
* ↑ Peters W. (C. H.) 1861. Über zwei neue Gattungen von Fischen aus dem Ganges. Monatsb. Akad. Wiss. Berlin 1861. 712-713.
* ↑ BioLib (anglès)
* 1 2 FishBase (anglès)
* ↑ Menon, A.G.K. 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ng, H.H. i M. Kottelat 1998. Pterocryptis buccata, a new species of catfish from western Thailand (Teleostei: Siluridae) with epigean and hypogean populations. Ichthyol. Res. 45(4):393-399.
* Peters, W. (C. H.). 1861. Über zwei neue Gattungen von Fischen aus dem Ganges. Monatsberichte der Akademie der Wissenschaft zu Berlin 1861: 712-713.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Arlington (Massachusetts)

Arlington és una població dels Estats Units a l'estat de Massachusetts. Segons el cens del 2007 tenia 41.144 habitants.

## Demografia

Segons el cens del 2000, Arlington tenia 42.389 habitants, 19.011 habitatges, i 10.779 famílies. La densitat de població era de 3.159,6 habitants per km².
Dels 19.011 habitatges en un 23,1% hi vivien nens de menys de 18 anys, en un 45,4% hi vivien parelles casades, en un 8,8% dones solteres, i en un 43,3% no eren unitats familiars. En el 34,2% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,91.
Per edats la població es repartia de la següent manera: un 18,4% tenia menys de 18 anys, un 5,1% entre 18 i 24, un 36% entre 25 i 44, un 23,7% de 45 a 60 i un 16,8% 65 anys o més.
L'edat mediana era de 40 anys. Per cada 100 dones de 18 o més anys hi havia 83,1 homes.
La renda mediana per habitatge era de 64.344 $ i la renda mediana per família de 78.741$. Els homes tenien una renda mediana de 52.352 $ mentre que les dones 40.445$. La renda per capita de la població era de 34.399$. Entorn del 2,4% de les famílies i el 4,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arlington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Arlington». American Fact Finder. Oficina del Cens dels Estats Units, 12-01-2010.
# Xenopus

Xenopus (gr. 'peu estrany') és un gènere d'anurs de la família Pipidae. Viuen a l'Àfrica i són carnívores.

## Com a model experimental

El Xenopus és molt utilitzat com a model científic per a l'estudi de l'expressió de gens i proteïnes i inhibició de gens (knockdown). Com que fan 1 mm de diàmetre, els oòcits de Xenopus són prou grossos per permetre un estudi més fàcil i detallat que en cèl·lules de menor grandària. Es pot introduir ARN procedent d'altres organismes mitjançant microinjeccions en els oòcits, estudiant-se l'expressió dels seus gens mitjançant tècniques de biologia molecular o electrofisiològiques.

## Taxonomia

* Xenopus amieti
* Xenopus andrei
* Xenopus borealis
* Xenopus boumbaensis
* Xenopus clivii
* Xenopus fraseri
* Xenopus gilli
* Xenopus itombwensis
* Xenopus laevis
* Xenopus largeni
* Xenopus lenduensis
* Xenopus longipes
* Xenopus muelleri
* Xenopus petersii
* Xenopus pygmaeus
* Xenopus ruwenzoriensis
* Xenopus tropicalis
* Xenopus vestitus
* Xenopus victorianus
* Xenopus wittei
# Shiroda

Shiroda (o Chiroda) fou un estat tributari protegit a l'agència de Kathiawar, prant de Gohelwar, presidència de Bombai.
Està format per un sol poble important amb un únic tributari propietari. La superfície era de 186 km² i la població el 1881 de 241 habitants. Els ingressos s'estimaven en 90 lliures i es pagaven tributs de 12 lliures al Gaikwar de Baroda i de 143 rupies al nawab de Junagarh.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Diphysa punctata

Diphysa punctata o Sarrapia, és una espècie d'arbre dins la família fabàcia del qual s'extreu la cumarina, substància aromatitzant. Antigament es coneixia com a Coumarouna punctata.
És un arbre de 8 a 30 m d'alt. Fulles compostes amb 4 a 6 folíols aovats a oblongs, breument acuminats, coriàcis, glabres, de 6 a 15 cm de llargada per 3 a 6 cm d'amplada. Flors en panícules curtes. Llegum ovoidia, drupàcia, indehiscent, d'uns 5 cm de largada per 3 cm d'amplada, amb una sola llavor.
Es troba al sud de Veneçuela, nord de Brasil i la zona de les Guaianes. De les llavors se n'extreu la cumarina

## Referències

* Hoyos F., Jesús. Flora Emblemática de Venezuela. Caracas, Venezuela: Editorial Armitano, 1985. ISBN 980-216-008-3.
* Hoyos F., Jesús. Guía de árboles de Venezuela. Caracas: Sociedad de Ciencias Naturales La Salle, Monografía N° 32, 1983, *Artículo sobre la sarrapia (Dipteryx punctata), pp. 192-193.
* CONABIO, 2009. Catálogo taxonómico de especies de México. Ca. nat. México 1.
* Reference article Rydberg, P. A. 1924. Fabaceae-Galegeae (pars). N. Amer. Fl. 24(4): 201–250. View in Biodiversity Heritage Library
# Hrnčiarovce nad Parnou

Hrnčiarovce nad Parnou és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1270.
# Laura Sallés López

Laura Sallés López (català: Laura Sallés) (Andorra la Vella, 15 de febrer de 1986) és una esportista andorrana que competeix en judo.
Va participar als Jocs Olimpics d'Estiu de 2016 on també fou l'abanderada. Va perdre en primera ronda contra Katharina Haecker.

## Referències

* ↑ valencia, gerard s ferrando |. «Laura Sallés: "En los países pequeños hacemos más piña"» (en castellà), 08-08-2016. [Consulta: 28 juliol 2024].
# Sindicat Agrícola d'Arenys de Mar

El Sindicat Agrícola d'Arenys de Mar és una obra d'Arenys de Mar (Maresme) protegida com a bé cultural d'interès local.

## Descripció

Edifici de dues plantes, de composició simètrica. A la façana de la planta baixa hi trobem pedra i als pisos arrebossat i, a sobre, pintura. A la planta baixa hi ha tres portes de llindes arquejades, essent la central més ampla per donar entrada al magatzem. Hi ha tres finestres al pis. A l'interior hi ha una sala d'actes al primer pis que actualment es comparteix amb l'ambulatori.

## Referències

* ↑ https://www.facebook.com/cooltur1. «Cooperativa Agrícola d’Arenys de Mar | COOLTUR Turisme Cultural», 17-03-2022. [Consulta: 23 maig 2023].
* ↑ «Sindicat Agrícola d'Arenys de Mar». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 juliol 2015].
# Istiblennius rivulatus

Istiblennius rivulatus és una espècie de peix de la família dels blènnids i de l'ordre dels perciformes.

## Morfologia

* Els mascles poden assolir 8,6 cm de longitud total.

## Reproducció

És ovípar.

## Hàbitat

És un peix marí de clima tropical i associat als esculls de corall.

## Distribució geogràfica

Es troba des del Golf d'Aqaba i el Golf de Suez fins al Sudan.

## Referències

* 1 2 3 FishBase (anglès)
* ↑ Springer, V. G. i J. T. Williams, 1994: The Indo-Pacific blenniid fish genus Istiblennius reappraised: a revision of Istiblennius, Blenniella, and Paralticus, new genus. Smithsonian Contributions to Zoology Núm. 565: i-iv + 1-193.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Khalaf, M.A., 2005. Fish fauna of the Jordanian Coast, Gulf of Aqaba, Red Sea. Journal of King AbdulAziz University-Marine Sciences. Vol. 15.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Arlington (Dakota del Sud)

Arlington és una població dels Estats Units a l'estat de Dakota del Sud. Segons el cens del 2000 tenia 992 habitants.

## Demografia

Segons el cens del 2000, Arlington tenia 992 habitants, 424 habitatges, i 262 famílies. La densitat de població era de 245,5 habitants per km².
Dels 424 habitatges en un 25,5% hi vivien nens de menys de 18 anys, en un 54,2% hi vivien parelles casades, en un 5,2% dones solteres, i en un 38,2% no eren unitats familiars. En el 36,1% dels habitatges hi vivien persones soles el 22,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,9.
Per edats la població es repartia de la següent manera: un 21,9% tenia menys de 18 anys, un 6,8% entre 18 i 24, un 23,7% entre 25 i 44, un 18,2% de 45 a 60 i un 29,4% 65 anys o més.
L'edat mediana era de 43 anys. Per cada 100 dones de 18 o més anys hi havia 84,1 homes.
La renda mediana per habitatge era de 34.688 $ i la renda mediana per família de 43.813 $. Els homes tenien una renda mediana de 29.083 $ mentre que les dones 19.531 $. La renda per capita de la població era de 17.858 $. Entorn de l'1,9% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Personatges il·lustres

* Theodore Schultz (1902-1998) economista, Premi Nobel d'Economia de 1979.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arlington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Arlington». American Fact Finder. Oficina del Cens dels Estats Units, 12-01-2010.
# Zafarraya

Zafarraya és un municipi situat a l'extrem occidental de la comarca de Alhama (província de Granada). Limita amb els municipis granadins de Loja i Alhama de Granada i amb els municipis de la província de Màlaga de Periana i Alfarnate.
# Eastman (cràter)

Eastman és un cràter d'impacte en el planeta Mercuri de 67 km de diàmetre. Porta el nom de l'escriptor sioux Charles Eastman (1858-1939), i el seu nom va ser aprovat per la Unió Astronòmica Internacional el 2009.
Va ser el primer cràter de Mercuri que va veure la sonda espacial MESSENGER durant el seu primer sobrevol de Mercuri. Eastman exhibeix alguns trets característics d'un cràter nou, relativament jove. Les parets d'Eastman tenen terrasses clarament visibles, i l'estructura del pic central està ben conservat.
Eastman es troba prop de cràter Xiao Zhao.

## Notes

* ↑ Charles Eastman (Santee Dakota), va ser conegut com un dels primers nadius americans en graduar-se de una escola mèdica d'Amèrica, la Universitat de Boston, i obtenir una llicència com a metge. Va treballar en les reserves Sioux a Dakota del Sud, on va conèixer i es va casar amb Elaine Goodale de Massachusetts, que va dirigir les escoles BIA. Van tenir diversos fills junts. Posteriorment va arribar a ser conegut com un important escriptor de la cultura nativa americana, i per la publicació de nou llibres sobre la seva infància Santee Sioux.

## Referències

* ↑ «Eastman». Gazetteer of Planetary Nomenclature. United States Geological Survey, 11-10-2016. [Consulta: 4 juny 2017].

## Vegeu també

* Llista de cràters de Mercuri
# Hrodna

Hrodna (també Hóradnia o Haródnia) (en belarús Гродна, Горадня o Гародня; en rus Гродно, Grodno; en polonès Grodno; en lituà Gardinas; en alemany Garten) és una ciutat de Belarús. Està situada prop del riu Nemània, prop de les fronteres amb Polònia i Lituània (a uns 15 km i 30 km, respectivament). La població, segons l'estimació del 2005, era de 317.366 habitants. És la capital de la província de Hrodna i del districte de Hrodna.
El 2009 el cens de la ciutat indicava la presència d'una comunitat polonesa significativa :
* Belarussos – 59,5%; 194 862
* Polonesos – 24,8%; 81 242
* Russos – 13,8% 45 195
* Ucraïnesos – 1,8%; 5 895
* Jueus – 0,1%; 327

## Vegeu també

* Gran Sinagoga de Hrodna

## Enllaços externs

* Festival Arxivat 2007-10-22 a Wayback Machine.
* Links
* Belarus
# Larry Mullen, Jr.

Larry Mullen, Jr. (Dublín, 31 d'octubre de 1961) Lawrence Joseph "Larry" Mullen, Jr. és el bateria d'U2, banda irlandesa de rock.

## Enllaços externs

* U2.com
* TheLarryMullenBand.Com, Lloc web dels fans Arxivat 2007-02-04 a Wayback Machine.
* Larry Mullen Jr. a Internet Movie Database
# Sinagoga Ibn Danan

La sinagoga Ibn Danan —en àrab كنيس ابن دنان, kanīs Ibn Danān; en hebreu בית הכנסת אבן דנאן— és una sinagoga de la ciutat de Fes, al Marroc, que data del segle xvii. L'entrada al seu interior és a través d'una senzilla porta que condueix immediatament a un tram d'escales, que al seu torn condueixen fins a l'espai central i rectangular de la sinagoga. La construcció és de maçoneria recoberta amb guix. El sostre és de fusta pintada.

## Referències

* ↑ www.wmf.org
* ↑ «www.isjm.org». Arxivat de l'original el 2009-03-04. [Consulta: 29 març 2015].
# Publi Furi Cràssipes

Publi Furi Cràssipes (llatí: Publius Furius Crassipes) va ser un magistrat romà. Formava part de la gens Fúria i era de la família dels Cràssipes.
Va ser edil curul, ja que apareix en una moneda, amb aquest càrrec, però en data desconeguda. La moneda presenta a l'anvers un cap de dona coronada amb una torre i al costat un peu, una al·lusió divertida al nom de Cràssipes, que vol dir 'peu gros'. Al revers hi ha una cadira curul. D'altres magistratures posteriors no se'n té cap notícia.

## Referències

* ↑ [https://quod.lib.umich.edu/m/moa/acl3129.0001.001/886?rgn=full+text;view=image;q1=CrassipesSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 871. ]
# Meugliano

Meugliano va ser un comune (municipi) de la ciutat metropolitana de Torí, a la regió italiana del Piemont, situat a uns 45 quilòmetres al nord de Torí. A 1 de gener de 2019 va passar a formar part del nou municipi de Valchiusa, juntament amb els municipis de Trausella i Vico Canavese.
# Aberdeen Angus

L'Aberdeen Angus és una raça bovina de carn molt antiga. És la raça més criada del món i el seu nom prové de la regió d'Escòcia de la qual és originària. És un animal molt productiu, sense banyes i amb el pèl curt i negre. No té una alçada al garrot gaire gran però pesa molt: les femelles poden pesar 750 kg i els mascles 1100 kg. També es caracteritza per la seva òptima adaptabilitat a la pastura, així com la seva fertilitat i longevitat. No presenta problemes durant el part. La seva carn és preuada per la seva delicadesa i tendresa.

## Vegeu també

* Brangus
# La Rovira (Gallifa)

La Rovira és una masia del terme municipal de Gallifa, a la comarca catalana del Vallès Occidental.
Està situada a 701 metres d'altitud, a l'extrem nord-occidental del terme municipal, prop del límit amb Sant Llorenç Savall, en un esperó entre el torrent de la Rovira, que queda a ponent, i el torrent de la Font de la Rovira a llevant. És a l'est del Collet del Pi del Guàrdia.
S'hi accedeix per llargs camins de muntanya en bon estat que l'enllacen amb Granera, al nord, amb el punt quilomètric 5 de la carretera BP-1241 (de Sant Llorenç Savall a Sant Feliu de Codines, i amb la masia de Sobregrau, a llevant.

## Enllaços externs

* La Rovira en el seu entorn, a l'Institut Cartogràfic de Catalunya
# Las Inviernas

Las Inviernas és un municipi de la província de Guadalajara, a la comunitat autònoma de Castella-La Manxa.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].